Den baltiske flåte var lenge den russiske hovedflåten, og den utkjempet på 1700-tallet mange slag med den svenske flåte. Ved Kronstadt utenfor St. Petersburg ble det tidlig bygd en marinebase. Etter 1809 fikk flåten også baser i Finland. Under den russisk-japanske krigen som ble utkjempet i 1904-1905, ble en stor del av den baltiske flåten sendt halve jorden rundt for å forsterke stillehavsflåten. Likevel led russerne et stort nederlag ved Tsushima.